NaiveNeuron/SloPal huggingface dataset:
Pročko, Jozef, poslanec NR SR (2024-05-15):
Ďakujem veľmi pekne. Pán Michelko, to, že pani ministerka teraz vyrušuje celý čas aj s tam tou partiou, je nechutné, ale na to sme zvyknutí. Vy ste, vy ste fakt klamár. Ja si vás pamätám, Augustín Marián Húska, veď vy ste bol asistent HZDS v tom čase, kedy tu HZDS zo Slovenskej televízie si spravilo odpornú slúžku. Ja si pamätám Jariabka, jak tam chodil a jak ste tam riadili. Vy, vy ste tu rozprávali o Pogáčovej, o Kapustovi. Veď to boli ľudia, ktorí tam sediaceho Františka Mikloška tak dehonestovali, takým spôsobom. O ako koncentračnom tábore robí... rozprávate? Ja som tam bol v tej televízii vtedy. Oni boli na poschodí, dostali možnosť pracovať. Nikto ich nestrážil s pištoľou. O akom koncentračnom tábore, vy sa nehanbíte, vy, obhajca Tisa, rozprávať o koncentračnom tábore? Ja si vás pamätám, Michelko, jak ste sa vy správali v tom čase, jaký ste vy boli vtedy diktátor a čo ste tu robili, ako ste vy de... úplne balansovali tú Slovenskú televíziu. Práveže naopak, teraz Slovenská televízia si plní to, čo má. Dostávate otázky a to, že moderátor vám skočí do reči, veď vy, vy by ste najradšej boli, aby ste rozprávali hodinu. Ja som nikde nenašiel ten výraz, čo ste napísali, že deratizácia televízie. Dajte si to do Googlu a viete, čo som našiel? Našiel som jeho vystúpenie na Danka, jak nakladá Dankovi, jaký je to smiešny a odporný politik, akoby nemal byť predseda SNS. Teraz? Teraz mu, hm, hm (rečník zamľaskal), veď viete, čo mu robí. Takže, pán Michelko, vy ste pokrytec, ktorý kedysi s tými, s tými, čo tu valcovali slobodu slova za mečiarizmu, vy ste asistent Augustína Mariána Húsku, ktorý vy konkrétne ste tu valcovali slobodu slova. A je to hanba. Vy sa hanbite. Tak ako sa za vás hanbia koaliční poslanci, čo o vás rozprávajú, aký ste vy, vy... (Prerušenie vystúpenia časomerom.)
Hort, Milan, podpredseda NR SR (2011-07-11):
Poprosím, pani kolegyne a kolegovia, je o chvíľočku 19.00 hodín, rešpektujme do devätnástej to, že sa môžeme prihlásiť s faktickou. Teraz bude reagovať pani poslankyňa Magda Košútová. Nech sa páči.
Mazurek, Milan, poslanec NR SR (2016-12-07):
Ďakujem. Ja verím tomu, že si rozpravu k tomuto bodu programu na internete pozrie čo najväčší, najväčšie množstvo občanov Slovenska a sami budú mať tak možnosť urobiť si obraz o tom, akí sú v skutočnosti poslanci, ktorí dnes sedia v kreslách vládnej koalície, že sú tu ľudia, ktorí za pár tisíc eur neváhajú hlasovať za všetko, čo sa im prikáže bez ohľadu na to, či je to proti záujmom Slovenska, nášho štátu, nášho národa, našej vlasti. Ako si spomínal, Milan, Slovensko je dnes len ekonomickou kolóniou. Kolóniou Západu, jednoducho otrockým štátom, s ktorým si zametajú tak, ako sa im len zachce. Najsmutnejšie ale na tom je to, že my sme sa do tejto poroby nedostali nejakou západnou vojenskou intervenciou v našej vlasti, ale dostali sme sa do nej zradou svojich vlastných volených funkcionárov, tzv. štandardných politikov, medzi ktorými naprieč celým tým politickým spektrom niet žiadneho rozdielu. Ľudí, ktorí v skutočnosti k Slovensku nemajú absolútne nijaký vzťah, no aj napriek tomu majú odvahu kandidovať do funkcií, v ktorých majú zastupovať národné a štátne záujmy Slovákov. Je to jedna veľká hanba. Ďakujem.
Susko, Boris, poslanec NR SR (2015-02-18):
Ďakujem za slovo, pán predseda. Pán poslanec Matovič, sám ste si v tomto svojom, v tejto svojej názornej ukážke odpovedali na otázku, prečo predal za takú cenu Pavol Pavlis ten podiel. A naozaj preto, lebo chcel to urobiť pre ľudí. A nemohol to urobiť tak, ako ste vy hovorili, z jedného jediného jednoduchého dôvodu. Žalobu nepodal Pavol Pavlis. Ani Pavol Pavlis nie je v súdnom spore. V súdnom spore je spoločnosť Port Service, ktorej bol predsedom predstavenstva, a musel hájiť záujmy tejto firmy. Nemohol sa prísť dohodnúť na tom, že by Fond národného majetku odkúpil túto pohľadávku za 6-tisíc eur. To je jedna vec. Druhá vec... Ďakujem, teraz som zabudol, čo som chcel.
Šeliga, Juraj, podpredseda NR SR (2020-06-04):
Ďakujem pekne. Päť faktických poznámok. Nie je tu pán poslanec Kuffa, neviem, či ste porušili rokovací poriadok, alebo nie, pán poslanec Schlosár, ale ako prvý, lebo ste čítali. Ako prvý ide pán poslanec Baránik, nech sa páči.
Bugár, Béla, podpredseda NR SR (2011-03-25):
Ďakujem. Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú a prerušujem rokovanie o tomto bode programu. Budeme teraz pokračovať návrhom poslanca, teda rokovaním o návrhu poslanca Národnej rady Slovenskej republiky Ivan Štefanca na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov (tlač 224). Nech sa páči, pán predseda výboru, poslanec Štefanec, máte slovo.
V. Veteška, podpredseda NR SR: (2005-06-21):
S. Kropilák, poslanec: Sľubujem. (Potlesk.)
Kažimír, Peter, minister financií SR (2016-04-19):
Môžte si zobrať tú rekvizitu? Páči sa. Ďakujem veľmi pekne. Ja naozaj využijem iba posledné minúty, ktorá nám asi zostávajú z dnešného rokovacieho dňa, aby som na pani poslankyňu zareagoval týmto spôsobom, ktorým si asi aj želá. A urobím to práve v oblasti, ktorú pomenovala úplne v závere svojho vystúpenia. K tomu úvodu sa nebudem vyjadrovať, lebo ona tiež vie, že moja reakcia bola reakciou na jej výrok o, o diplomovej práci napríklad? Moja otázka, lebo nepočuli ste, moja otázka bola, koľko, koľko programových vyhlásení pani poslankyňa už vypracovala alebo čítala? (Reakcia z pléna.) Ale nebudeme asi viesť teraz tento dialóg. A chcem len povedať to, že pri hazardných hrách, pamätníci si pamätajú, že v roku 2012 som tu bol s novelou zákona, Igor Matovič si to pamätá veľmi dobre, a po tom, čo som tu zažil, tuším som tu strávil asi šesť dní a pri dvoch čítaniach a stal som sa ako (vyslovené s pobavením) nový minister otcom hazardu, ja som hazard vymyslel, ja som teda ho aj podporoval, aj som všetky hriechy sveta, ktoré si viete predstaviť, ktoré s hazardom za účasti kresťanských demokratov, vtedy kvalitnej účasti kresťanských demokratov v tejto sále, zažil. Môj záväzok bol, že už nikdy s novelou zákona neprídem do tejto snemovne, čo som ináč splnil, akože. Ja som už do konca volebného obdobia, minulého volebného obdobia s novelou zákona neprišiel. Môžem avizovať, že sa budeme sústreďovať na prípravu vládnej novely a viem si predstaviť, že tu bude o ňu podobný záujem. A viem si predstaviť, že veľmi pružne by sme mali zareagovať aj napríklad na výsledky toho plebiscitu, ktorý prebehol teraz v konkrétnych mestách, a mali by sme sa poponáhľať, pretože druhá strana tiež pracuje a v zmysle zákona nemáme dostatok možností na to lege artis reagovať. Ale, pani poslankyňa, musím vás v jednej veci upozorniť na jednu vec, ktorú si ja neviem vysvetliť. Ja som si momentálne googlil váš, zopár vecí o vás. A u absolventov, teda u ľudí, ktorí majú kontakt so saleziánmi, som, nie som zvyknutý, ani u mojej ženy nie som zvyknutý na to, aby zamlčovala fakty a manipulovala, pretože vo vládnom vyhlásení máte, v tej slohovej práci alebo diplomovej práci, máte zmienku nielen o tom, že sa tu bude opravovať niečo s výhernými automatmi, ale ja vám zacitujem: „Navrhne efektívnejšie pravidlá a podmienky v oblasti dozoru nad prevádzkovaním hazardných hier s dôrazom na výherné prístroje.“ A potom akosi vám vypadlo: „Zvýši úroveň ochrany spotrebiteľov, hráčov a maloletých v oblasti on-line hazardných hier v nadväznosti na odporúčanie Európskej komisie vo sfére poskytovania služieb on-line hazardných hier.“ Ja viem, že je to lákavé vyberať, trúsiť veci tak, ako sa hodia, ale buďme, buďme k sebe korektní, lebo inak to vyzerá veľmi zle. Ďakujem. (Potlesk.)
P. Hrušovský, podpredseda NR SR: (2002-01-30):
A. Juriš, poslanec: V rozprave vystúpili 5 poslanci, dá sa povedať, že so všetkým sa dá súhlasiť. Len chcem pripomenúť, že zo spoločnej správy bod 5, ktorý je vyňatý na samostatné hlasovanie, by sme mali prijať, to je ten limit pre tých dodávateľov motorovej nafty, farbenej, pre tých menších, ktorí nemajú zabezpečené zariadenia, aby mohli čerpať. Pokiaľ sa v minulosti čerpala nafta aj na čerpacích staniciach, tak teraz to nebude možné, tá farebná nafta, tak preto treba, aby distribútori boli rozložení rovnomerne po celom území a najmä tam, kde sú tí malí odberatelia, súkromne hospodáriaci roľníci. Preto je potrebné znížiť ten limit a tento bod, aby sme prijali. Všetky ostatné pozmeňujúce návrhy podľa spoločnej správy, súhlasíme, ako sú odporúčané výborom. Ďakujem.
Jurinová, Erika, podpredsedníčka NR SR (2014-12-12):
Pán poslanec Bagačka.
Sulík, Richard, predseda NR SR (2010-11-05):
Ďakujem. Pán poslanec Viskupič.
B. Bugár, podpredseda NR SR: (2003-11-04):
(Prerušenie rokovania o 18.52 hodine.)
Kočiš, Eduard, poslanec NR SR (2020-03-24):
Ďakujem za slovo. V podstate Tomáš Taraba zhodnotil situáciu tak, ako je. Jednoducho zbieranie metadát môže byť do určitej miery na prospech veci, ale v tomto prípade mám veľmi silnú pochybnosť, že by to tak bolo. Jednoducho niekto, kto už bude mať vaše, naše metadáta, bude vedieť jednoducho zistiť, kde sme telefonovali, s kým sme telefonovali, kde sme trávili čas, aká bola naša mailová, esemesková komunikácia, poprípade komunikácia v iných aplikáciách. Jednoducho tento spôsob doslova šikanovania ľudí prostredníctvom šírenia poplašných správ, že len tento prostriedok bude tým najvhodnejším prostriedkom na to, aby sme zabránili šíreniu koronavírusu, nepovažujem za príliš šťastný. A, pani ministerka, jednoducho ak vypustíte ten článok IV, ktorý je podľa mňa naozaj zlý a ak tam naozaj nebude, viem sa stotožniť možno s časťou vášho návrhu zákona, ktorý je možno niekedy aj systematický, možno trošku aj dobrý. Ale jednoducho tento bod č. IV, tento článok je podľa mňa veľmi nedobrý. Ďakujem pekne.
Grendel, Gábor, podpredseda NR SR (2021-05-05):
Ďakujeme, pán poslanec. Dávam teraz slovo spravodajcovi, ktorého navrhol gestorský výbor pre verejnú správu a regionálny rozvoj, a mal by to byť pán poslanec Hattas. Pána poslanca Hattasa nevidím v sále. Tak vyhlasujem trojminútovú prestávku a poprosím jeho kolegov, aby sa pokúsili zabezpečiť jeho účasť v rokovacej sále. (Prestávka.) (Po prestávke. Zaznievanie gongu.)
M. Hort, podpredseda NR SR: (2009-10-27):
Otváram teraz všeobecnú rozpravu k tomuto návrhu zákona. Konštatujem, že som do rozpravy nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne. Neevidujem žiadnu ani ústnu prihlášku, a preto uzatváram možnosť podania prihlášok do rozpravy. A vyhlasujem rozpravu za skončenú. Prerušujem rokovanie o tomto bode programu a budeme hlasovať o ňom o 11.00 hodine. Ďalej nasleduje prvé čítanie o návrhu poslanca Národnej rady Slovenskej republiky Štefana Kužmu na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh je uverejnený ako tlač 1267 a návrh na pridelenie na prerokovanie výborom je v rozhodnutí č. 1294. Pán poslanec Kužma, prosím, ujmite sa slova a uveďte aj tento váš návrh zákona. Nech sa páči.
Blanár, Jura, podpredseda NR SR (2022-04-29):
Pán poslanec, máte možnosť faktickej poznámky.
Gašpar, Tibor, poslanec NR SR (2024-02-08):
Hlasujeme o bode 48 pozmeňujúceho návrhu poslanca Galka.
Hrnčiar, Andrej, podpredseda NR SR (2018-10-18):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Pán podpredseda vlády v rozprave vystúpi.
Kočiš, Eduard, poslanec NR SR (2023-06-23):
Veľmi pekne ďakujem za slovo, pán predsedajúci. Pán kolega, nebolo jednoduchšie určiť presnú časovú dĺžku poberania príspevku? Pretože ak to necháme naozaj na posúdenie posudkového lekára, ktorý sa vôbec nemusí riadiť odporúčaním ošetrujúceho lekára, čiže naozaj to môže byť od jedného po dvanásť mesiacov. Absolútne ten príspevok nie je v takej výške, aby to štátna pokladnica neutiahla. Čiže dajme tam striktne dvanásť mesiacov a je to vybavené. Samozrejme, v tom prípade, ak rodič alebo jeden z rodičov zostane počas rekonvalescencie dieťaťa, samozrejme, doma a nebude vykonávať zárobkovú činnosť. S tým úplne súhlasím. A čo sa týka pozmeňujúceho návrhu zákona kolegu Drdula, ktorý ste čítali vo svojej rozprave, tak s tým absolútne nemôžem súhlasiť, pretože venujem sa sociálnej problematike štátu a sociálnym veciam a rodine naozaj celý profesionálny život. A aj pred, predtým ako som vstúpil do, do pracovnoprávnych vzťahov a naozaj tento pozmeňujúci návrh zákona je značne populistický. Nerieši proces, nerieši spôsob, akým by sa osoba ťažko zdravotne postihnutá vedela dopracovať k danému príspevku. Rieši iba sumy. Čiže skúsim sa potom k tomu vyjadriť v rozprave, ale naozaj tento návrh zákona, ktorý ste čítali v zastúpení alebo v poverení skôr, naozaj nepovažujem za šťastný a skôr je to taký obkec niečoho, čo by možno fungovalo, ale v skutočnosti to zníži alebo zhorší možnosť čerpania finančných prostriedkov určitým skupinám obyvateľstva, ktoré naozaj vykazujú známky ťažkého zdravotného postihnutia.
B. Bugár, podpredseda NR SR: (2004-09-23):
E. Rusnáková, poslankyňa: Vážený pán predsedajúci, vážený pán minister, vážené kolegyne, kolegovia, dovoľte mi, aby som vystúpila k tlači 725. Pôvodne som chcela podrobnejšie hovoriť k pozmeňujúcemu návrhu, ktorý predložil môj kolega pán poslanec Horák, ale po vystúpení pani poslankyne Muškovej vidím, že ctená opozícia si pozmeňujúci návrh naozaj preštudovala a vidí v ňom isté dobré riešenie, ku ktorému sa dospelo po niekoľkých dňoch rokovania. Takže dovoľte mi povedať veľmi stručne pre tých ďalších, že návrh pána poslanca zabezpečuje pokračovanie decentralizačného systému aj v oblasti školstva a v podstate sme dokázali zabezpečiť taký nástroj v aplikácii, aby nedošlo k zhoršeniu postavenia neštátnych subjektov a aby nehrozila likvidácia neštátnych subjektov. Mnohí z vás boli oslovovaní mnohými zriaďovateľmi a riaditeľmi najmä základných umeleckých škôl a školských zariadení a súčasne sa podarilo v návrhu pána poslanca dosiahnuť aj to, aby nebola obmedzená slobodná voľba rodiča vzdelávacej cesty jeho dieťaťa a aby súčasne rodičia mali istý nástroj pri tzv. vyjednávaní. Napríklad pri tom, keď sa bude rokovať v obci, v meste, v územnej samospráve o rušení školských zariadení, aby bola istá páka, pri ktorej sa územná samospráva nebude môcť vyhovárať na to, že nemá dostatok finančného zabezpečenia. V neposlednej miere to najdôležitejšie je to, že v rámci zachovania originálnych kompetencií sa zachoval aj princíp, ktorý je v školstve veľmi dôležitý, a to je ten, že peniaze idú za žiakom. Ďakujem pekne.
Mikuš, Jozef, poslanec NR SR (2014-09-19):
Ďakujem pekne, pani podpredsedníčka. Pán kolega Dzurinda, takto by som si predstavoval ucelený pohľad, názor, vysvetlenie na skutočnosti, ktoré dnes sú veľmi dôležité, veľmi zaujímavé a o ktorých veľa sa síce píše, ale pravda nie je niekde jasne vysvetľovaná, resp. od ľudí, ktorí o tom hovoria, nie je povedaná celá. Je však mätúce, keď premiér krajiny hovorí inak ako, v niektorých veciach inak ako jeho podpredseda vlády, niekedy hovorí inak, ako sú uznesenia Európskej únie, ktorej sme členom a ktorej záväzky by sme mali plniť, a niekedy hovorí názory, ktoré nie sú vhodné alebo nepomáhajú dobrým vzťahom povedzme s naším najlepším susedom. Sme síce malá krajina, ale sme krajina, ktorá je spojnicou medzi Východom a Západom, ak to môžem tak povedať, a o to je dôležitejšie, aké názory vychádzajú od nás aj s dodatkom, že svet sa na nás díva aj z pohľadu skúseností, ktoré máme za možno ostatné desiatky rokov. A ja preto oceňujem, že si veľmi pekne vysvetlil ten postoj k tomu, že Európska únia a, samozrejme, aj Slovensko vnímame a budeme rešpektovať akékoľvek rozhodnutia Ukrajiny, a keď sa Ukrajina rozhodla, že chce byť členom Európskej únie, tak to, samozrejme, môžme privítať, ale rešpektovali by sme aj situáciu, keby sa Ukrajina rozhodla inak. A, samozrejme, aj to vysvetlenie, prečo nemôže byť Ukrajina v obidvoch týchto táboroch a že možno aj ten problém, ktorý nastal, práve vznikol z toho, že hľadala to svoje postavenie, to svoje miesto a ľudia tomu nerozumeli. Ďakujem.
Mora, Ján, poslanec NR SR (2017-05-19):
Ďakujem. V rozprave vystúpili dvaja páni poslanci, nebol predložený žiaden procedurálny návrh. Pán predsedajúci, dajte hlasovať o tom, že predložený návrh zákona prerokujeme v druhom čítaní.
Jurinová, Erika, podpredsedníčka NR SR (2015-12-02):
Dávam teraz možnosť prihlásiť sa do rozpravy ústne. Nikto nevyužil túto možnosť. Vyhlasujem rozpravu za skončenú. Pani navrhovateľka, chcete sa vyjadriť v záverečnom slove? Prerušujem rokovanie o tomto bode programu. Pokračujeme rokovaním o návrhu na voľbu kandidátov na člena disciplinárneho senátu . Návrh má tlač 1856. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím povereného člena ústavnoprávneho výboru, teda členku ústavnoprávneho výboru poslankyňu pani Vierku Kučerovú, aby návrh uviedla a podala správu o výsledku prerokovania tohto návrhu vo výbore.
Beblavý, Miroslav, poslanec NR SR (2014-12-09):
Ja tiež budem extrémne stručný. Ďakujem inak pánovi spravodajcovi za podporu, aj slová, ktoré povedal. Ja sa priznám, že ja by som sa na úvod priklonil k miernejším, než fyzickým trestom. Myslím, že by stačilo, ak by to vykonávala obec na úkor a na účet toho občana, ktorý tak nekoná a malo by to pomerne rýchlo tie účinky, ktoré požadujeme. Ale myslím, že sme plne v zhode, prečo je takýto zákon potrebný. Ja vo všeobecnosti k všetkým tým siedmim zákonom by som povedal, že myslím, že v nich nie je žiadny ideologický motív. Ideologický motív inak sám o sebe nie je v ničom zlý. Každý sme tu preto, aby sme presadzovali nejaké hodnoty, ale toto sú naozaj veľmi praktické veci, ktoré, navyše je po komunálnych voľbách, takže už sa nedá hovoriť o tom, či niekto chce získavať body pred komunálnymi voľbami alebo nie u občanov. Takže by som veľmi pekne poprosil všetkých poslancov o podporu, ak sú samozrejme s tým vecne stotožnení, aby sme tieto drobnosti dokázali vyriešiť. Ďakujem.
Figeľ, Ján, podpredseda NR SR (2015-01-28):
Nech sa páči, Dušan Čaplovič.
Hlina, Alojz, poslanec NR SR (2014-11-08):
Ale procedurálne som chcel reagovať, lebo ste sa nahlásili s tým, že sa niečo dozvieme. Prosím vás, viete, to je tá scénka, nedá mi to nespomenúť, mňa napadá, ja viem, ako sa na tom Belize dozvedeli, že v Piešťanoch potrebujú cétečko. (Smiech v sále.) Viete, ja som fakt nevedel, viete, že hlavné mesto Belize sa volá Belmopan? To je Honduras, to je to je Stredná Amerika. Teraz ja si predstavujem niekde v tej v strednej Amerike sedia nejakí podnikatelia majitelia, otvoria si ja neviem čo a pozrú sa a sú tam Piešťany. (Smiech v sále.) Viete, to je úplne čarovné. A o tom budeme rozprávať a budeme dlho rozprávať. A bude vás to bolieť. Viete, prečo vás to bude bolieť? Uvedomte si jednu axiómu, ktorá nepustí, keď bolesť vlastného zuba vás zaujíma viac ako hladomor v Sudáne. A urobili ste chybu, dovtedy ste s tým chodili, provokovali, kým sa vám to nestalo. To cétečko vás príde draho, lebo to si ľudia vedia vizualizovať. Miliarda sem, miliarda tam, na R1 každý kolega povie, ako sa po nej super ide, čo tam po miliarde. Nikto nevie, čo sú to za peniaze. Ale to cétečko si ľudia vedia predstaviť, a preto je to pre vás nebezpečné, preto začínate robiť chyby, a preto ak my neurobíme chyby, tak na konci budeme mať výsledky a budeme mať veľkú rybu v sieti.
Pčolinský, Peter, podpredseda NR SR (2022-11-10):
Ďakujem. Uzatváram možnosť faktických poznámok. S prvou faktickou pani poslankyňa Mária Kolíková.
Paška, Pavol, predseda NR SR (2012-09-11):
Hlasujeme. (Hlasovanie.) 145 prítomných, 84 za, 17 proti, 44 sa zdržalo. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú. Budeme hlasovať, pán spravodajca.
Laurenčík, Milan, podpredseda NR SR (2022-02-22):
Richard Takáč, nech sa páči.
Šeliga, Juraj, poslanec NR SR (2023-05-03):
Ďakujem veľmi pekne. Mám dnes na starosti pána ministra v tejto Národnej rade. Pán podpredseda, pán predseda Národnej rady rozhodol o tom, že tento návrh zákona má prerokovať ústavnoprávny výbor, výbor pre ľudské práva a národnostné menšiny a sociálny výbor s tým, že navrhuje lehotu, aby... a ako gestorský výbor by mal byť ústavnoprávny výbor s tým, že navrhuje lehotu, aby výbory prerokovali do 30 dní, gestorský do 32 dní. A navrhnem po rozprave uznesenie, pán podpredseda, aby Národná rada pokračovala ďalej v rokovaní a posunula tento návrh zákona do druhého čítania s tým, že tento návrh zákona spĺňa všetky formálne náležitosti. Prosím vás, pán podpredseda, aby ste otvorili rozpravu k tomuto bodu.
Simon, Zsolt, poslanec NR SR (2019-09-10):
Vážený pán predseda, navrhujem, aby vláda Slovenskej republiky preložila Národnej rade Slovenskej republiky správu o stave čerpania všetkých eurofondov za obdobie 2014 – 2020 podľa jednotlivých operačných programov vrátane korekcií, opráv nezrovnateľností a vyhodnotenia doterajšieho čerpania. Odôvodňujem to tým, že už väčšinu rozpočtového máme za sebou a čerpanie je príliš ní..., príliš nízke, ktoré, čo má vplyv aj na rozpočtu a hospodárenia ako takého, a bolo by dobré, keby poslanci Národnej rady mali o tom informáciu. Ďakujem.
B. Bugár, podpredseda NR SR: (2006-04-21):
(Hlasovanie.) Prítomných 124, za 46, proti 1, zdržalo sa 76 poslancov, nehlasoval 1. Návrhy sme neschválili. Nech sa páči. A. Blajsko, poslanec: Ako posledný pozmeňujúci návrh podala pani poslankyňa Demeterová, a to jeden. Dajme o ňom hlasovať.
B. Bugár, podpredseda NR SR: (2004-11-30):
Pani poslankyňa, nech sa páči. D. Bollová, poslankyňa: Ďakujem pekne, pán predsedajúci. Vážený pán predseda Národnej rady, počúvala som pozorne vaše zdôvodňovanie nesúhlasu, resp. spochybňovanie návrhu stanoviska, ktoré predkladal minister zahraničných vecí. Hovorili ste napríklad o historickej neskúsenosti Turecka. Domnievam sa, že Turci majú prinajmenej takú bohatú a starú historickú skúsenosť ako Slováci. Otázka náboženského dedičstva a jeho odkazu v návrhu európskej ústavy je v Slovenskej republike len problémom KDH. Islam, ktorého sa bojíte, je o 500 rokov síce mladší ako kresťanstvo, ale do strednej Európy bolo prinesené až na konci 9. storočia, t. j. o 400 rokov neskôr, ako vznikol Islam. Mimochodom, pán predseda, porovnávajúc Bibliu a Korán, zistíte, že v Koráne je oveľa menej amorálnych a nemravných textov ako v Biblii. A extrémisti sú i medzi kresťanmi. Pán predseda, z vašich snáh presvedčiť Národnú radu o tom, že Turecko je nehodné na členstvo v Európskej únii, cítiť strach zo straty nadvlády katolicizmu. Ale Slovenská republika sa podľa ústavy neviaže na žiadne náboženstvo. Ďakujem za pozornosť.
Jakab, Elemér, poslanec NR SR (2012-07-26):
Áno, áno. Vážený pán minister, ďakujem pekne za vašu odpoveď, hoci ste ma nepresvedčili, ale dúfam, že vaše sľuby ohľadne zabezpečenia dopravy pre obyvateľov týchto oblastí nezostanú len prázdne slová a riešenie dopravy bude uspokojivé pre celú oblasť, ktorá sa trápi obrovskou mierou nezamestnanosti a nedostatkom pracovných príležitostí. Ďakujem pekne.
Raši, Richard, podpredseda vlády SR pre investície a informatizáciu (2018-05-11):
Ďakujem pekne, pani podpredsedníčka. Ctené dámy poslankyne, vážení páni poslanci, dovoľte mi, aby som uviedol vládny návrh zákona, ktorý bol pani podpredsedníčkou uvedený. Jeho cieľom je zaviesť povinnosť pre orgány verejnej moci získavať a používať pri svojej úradnej činnosti údaje, ktoré sú evidované v informačných systémoch verejnej správy a zároveň tak oslobodiť fyzické a právnické osoby od povinnosti predkladať tieto listinné výpisy z registrov pri najčastejších životných situáciách, v ktorých dochádza ku komunikácii občanov so štátom. V prvej fáze, ktorej sa týka tento zákon, ide o výpis a odpis z obchodného registra, výpis zo živnostenského registra a výpisy a odpisy z registra trestov. Hlavným dôvodom navrhovanej právnej úpravy je snaha o odbúranie administratívnej záťaže fyzických a právnických osôb, pretože považujeme za neúčelné, aby orgány verejnej moci požadovali preukazovanie skutočností v dokladaných listinných výpisoch príslušných registrov, ak si tieto skutočnosti vedia samé preveriť prostredníctvom informačných systémov verejnej správy. Návrh zákona v jednotlivých novelizačných článkoch vypúšťa z osobitných predpisov zákonnú povinnosť fyzických osôb a právnických osôb na účel preukázania skutočností prikladať teda tieto listinné výkazy. Ide o zákon, ktorý zasahuje do mnohých ďalších zákonov, musí dôjsť k zmene viac ako 160 zákonov, ktorých sa týkajú povinnosti predkladať tieto listinné dôkazy. Účinnosť zákona bola pozmeňujúcim návrhom posunutá na dva termíny. Čo sa týka výpisu a odpisu z registra trestov, termín účinnosti zákona má byť 1. 1. 2019 aj kvôli novej legislatíve na Európskej únii súvisiacou s GDPR, aj kvôli tomu, že ide o citlivé údaje, je potrebné, aby informačný systém Generálnej prokuratúry bol na to pripravený. Čo sa týka účinnosti živnostenského registra, obchodného registra a výpisov z katastra, teda listov vlastníctva, tu sa účinnosť navrhuje od 1. 9. Má to dôvody jednak legislatívne, pretože od 1. 9. vchádza do platnosti nový katastrálny zákona a teda ide o zosúladenie termínov účinnosti medzi týmto zákonom a zákonom o katastri, aby nedošlo k problémom pri získavaní výpisov z listu vlastníctva, ktoré sú zaťažené plombou. A čo sa týka Štatistického úradu, ktorý vydáva obchodný a živnostenský register, tam je účinnosť tak isto od 1. 9. kvôli tomu, aby sa pripravil informačný systém tak, aby bol schopný 100-percentne a bez chýb komunikovať s orgánmi, ktoré budú jednotlivé výpisy požadovať. Ďakujem pekne, pani podpredsedníčka, skončil som.
Kočiš, Eduard, poslanec NR SR (2020-09-24):
Ďakujem za slovo, pán predsedajúci. Pán kolega Mazurek, naozaj si sa dotkol témy, ktorá je veľmi pošramotená za posledných pár dní a naozaj sa dotkla určite aj väčšinovej, ale snáď aj menšinovej populácie slovenského národa. Nikto tu nerozprával, pokiaľ som dobre počúval, a myslím si, že reakcie na pána poslanca Mazureka sa troška vymykali tomu, čo rozprával, to, čo povedal. Nikto tu nehovoril o tom, že tento problém sa týka iba osád. Táto reportáž poukazovala na problém danej lokality, na problém danej osady, na problém taký, ktorý je už niekoľko desiatok rokov na Slovensku známy. Je jasným faktom, je jasnou pravdou, je to jednoducho realita, psy v osadách, v niektorých osadách, nebudem rozprávať, že je to vo všetkých, pretože by som klamal, jednoducho sú chované na konzum, sú kupované na konzum a je to jednoducho niečo strašné. Ďalší takýto gastrozážitok sa koná pravidelne v obci Lomnička, ale tam sa to netýka psov, tam sa to týka poníkov. Aj o tom bola zaujímavá reportáž. Jednoducho všetko sú to pravdy. Čo sa týka množiteľských staníc a chovateľov psov na bojové zápasy, bojových plemien, je to tak isto odsúdenia hodné. Nech má v krúžku, pán Pročko, krížik, nech má tam hviezdu, nech má tam kosák, kladivo, je to jedno. Takýto človek, ktorý nemá vzťah k zvieraťu, nemôže mať vzťah ani k ľuďom. Takýchto ľudí musíme odsúdiť všetkých rovnako. A čo sa týka zákona, ktorý predkladá alebo predkladateľkou je pani kolegyňa Zemanová, je, aplikačná prax tohto zákona je deravá, je neuplatniteľná. Jednoducho envirokriminalisti nemôžu tieto veci stíhať riešiť, jednoducho kapacitne na to nemajú fondy. Ďakujem pekne.
Košútová, Magda, poslankyňa NR SR (2013-12-03):
Ďakujem pekne za slovo. No opäť sa ukázalo, že závisí od uhla pohľadu, ktorý si pri študovaní a pri predkladaní zákonov osvojíme. Ja si myslím, že tento zákon, ktorý je teraz v prvom čítaní, je dobrý. Má ambíciu zvýšiť ochranu vinohradov, a preto ho treba podporiť. Ďakujem.
Matovič, Igor, poslanec NR SR (2023-03-28):
Takže keďže sa situácia trošku zmenila, že dnes rokujeme o tomto bode až do... (Prerušenie vystúpenia predsedajúcim.)
B. Bugár, podpredseda NR SR: (2002-12-12):
Prosím spravodajcu poslanca pána Hurbana, aby uviedol odporúčanie gestorského výboru. Pán poslanec Hurban. Pri ďalšom hlasovaní bude pán poslanec Jasovský. Áno, pán poslanec, je tu. Ďakujem. Výborne. Chcem upozorniť, samozrejme, že podľa článku 84 ods. 3 Ústavy Slovenskej republiky na vyslovenie súhlasu s medzinárodnou zmluvou podľa čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. To znamená 76 poslancov. Nech sa páči, pán spravodajca. J. Hurban, poslanec: Ďakujem, pán predsedajúci. Návrh na uznesenie Národnej rady Slovenskej republiky. Národná rada Slovenskej republiky podľa č. 86 písm. d) Ústavy Slovenskej republiky vyslovuje súhlas so Zmluvou medzi Slovenskou republikou a Kórejskou republikou o zamedzení dvojitého zdanenia a zabránení daňovému úniku v odbore daní z príjmov podľa tlače 85 a rozhodla, že Zmluva medzi Slovenskou republikou a Kórejskou republikou o zamedzení dvojitého zdanenia a zabránení daňovému úniku v odbore daní z príjmov, tlač 85, je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Glváč, Martin, podpredseda NR SR (2016-04-27):
Ďakujem. Otváram všeobecnú rozpravu. Do rozpravy som dostal 4 písomné prihlášky. Za poslanecký klub OĽANO – Nova pani poslankyňa Remišová, páni poslanci Ondrej Dostál, Zsolt Simon a Erika Jurinová. Nech sa páči, pani poslankyňa Remišová.
Kaliňák, Robert, podpredseda vlády a minister vnútra SR (2017-03-22):
Ďakujem pekne. Viackrát sme už túto problematiku preberali v súvislosti s inými štátmi, kde meníme charakter spoločnej štátnej hranice na hraničných vodných tokoch z pohyblivého na nepohyblivý. Rovnako tak nasleduje zákon, ktorý, takisto ústavný zákon, ktorý hovorí o zmene štátnej hranice, ktorá súvisí s výmenou územia na úrovni 17,8 hektára vzájomného bez straty územia a takisto spôsob vyznačovania priebehu štátnej hranice a vyhotovenie hraničných dokumentárnych diel. Ide o technické normy, ktoré iba štandardizujú pravidlá stanovovania hraničných bodov na pohyblivých vodných tokoch. Ďakujem pekne za podporu.
Paška, Pavol, predseda NR SR (2014-06-25):
(Hlasovanie.) 132 prítomných, 77 za, 53 sa zdržalo, 2 nehlasovali. Tieto body sme schválili.
Grendel, Gábor, podpredseda NR SR (2021-04-30):
S faktickou... (Hluk v sále.) Kolegovia, poprosím vás. (Zaznievanie gongu.) S faktickou poznámkou pán poslanec Mizík.
Bugár, Béla, podpredseda NR SR (2017-06-15):
Teraz nerozumiem, vy len s faktickou ste sa odhlásili? (Povedané so smiechom.) Á, také hry. Výborne. Pán poslanec Heger, ako jediný s faktickou, nech sa páči, máte slovo.
Nemky, Martin, poslanec NR SR (2023-12-20):
Tu som, tu som. Len dlhšie to trvalo. Pán predsedajúci, ďakujem pekne za slovo. Pán kolega, obdivuhodné vystúpenie, aký máte prehľad o všetkých položkách štátneho rozpočtu. Mňa by zaujímali dve, a to konkrétne kódy programu 072 a 06N, keby ste skúsili aj ľuďom povedať teda, ako sa to dotkne ľudí, ako budeme s týmto smerovať k vyrovnanému rozpočtu, a ešte jedna vec ma zaujala. Zavádzate nový pojem palatívna (správne paliatívna, pozn. red.) starostlivosť, keby ste teda ľuďom skúsili vysvetliť, aká je tá palatívna starostlivosť. Ďakujem pekne.
Raši, Richard, podpredseda vlády SR pre investície a informatizáciu (2019-03-27):
Ďakujem pekne za slovo. Vážený pán predseda, vážení páni ostávajúci podpredsedovia, ako som v záverečnom vystúpení po skončení rozpravy k lex brexit (tlač 1398) uviedol, že požiadame o stanovisko ministerstva školstva k pozmeňujúcemu návrhu pána poslanca Klusa, vychádzajúc zo stanoviska ministerstva školstva, by som teda požiadal o otvorenie rozpravy, aby mohol byť v tejto veci prednesený nový pozmeňujúci návrh. Ďakujem pekne.
Smolíková, Eva, poslankyňa NR SR (2019-10-16):
Ďakujem pekne za slovo, pán predsedajúci. Vážená pani ministerka, ctené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením 
z 10. septembra 2019 č. 1983 sa uzniesla prerokovať vládny návrh zákona v druhom čítaní a prideliť ho týmto výborom: ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky a iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 719 
z 8. októbra 2019, Výbor Národnej rady Slovenskej republiky pre financie, rozpočet v uznesení č. 483 z 10. októbra 2019, Výbor Národnej rady Slovenskej republiky pre verejnú správu a regionálny rozvoj v uznesení č. 255 z 10. októbra 2019, Výbor Národnej rady Slovenskej republiky pre vzdelávanie, vedu, mládež a šport v uznesení č. 255 z 10. októbra 2019 a zhodne odporúčajú vládny návrh zákona schváliť s pozmeňujúcimi a doplňujúcimi návrhmi uvedenými v časti IV. spoločnej, spoločnej správy. Gestorský výbor odporúča Národnej rade Slovenskej republiky hlasovať o zmenách a doplnkoch uvedených pod bodmi 1 až 5 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto správe. Spoločná správa výborov o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 15. októbra 2019 č. 268. Týmto uznesením ma výbor poveril, aby som na schôdzi Národnej rady Slovenskej republiky informovala o výsledku rokovania výborov, stanovisku a návrhu gestorského výboru a predkladala návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončila som. Otvorte, prosím, rozpravu.
Sulík, Richard, predseda NR SR (2011-05-18):
Ďakujem. S faktickou poznámkou sa prihlásila jedna poslankyňa. Uzatváram možnosť. Pani Tomanová, máte slovo.
Glváč, Martin, podpredseda NR SR (2017-10-11):
Ďakujem. S reakciou nikto. Ďalší v rozprave; ukončujem možnosť prihlásiť sa s faktickou. Pán poslanec Simon.
J. Zvonár, poslanec: (2008-05-14):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Sabolová, Mária, poslankyňa NR SR (2011-06-01):
Ja som chcela dať procedurálny návrh, kolega ma predbehol. A ja by som chcela poprosiť, ale teraz celkom vážne, poprosiť, aby sme rokovali o tomto bode aj po 19.00 hodine, pretože ani zajtra ráno tu nebude viac poslancov a bolo by na škodu veci, aby sme pretrhli niť tejto rozprave. Chcem, ja to skutočne myslím vážne, pretože táto sála, páni poslanci zo SaS, je prázdna aj preto, lebo mnohí poslanci odišli na protest, že sa tu rieši skutočne téma poslaneckého klubu SaS. Čiže ak by bol súhlas sály, bola by som rada, keby sme po 19.00 hod. skutočne rokovali a dotiahli tú tému tohto bodu programu veľmi vážne dokonca.
Danko, Andrej, podpredseda NR SR (2023-12-15):
Poslanec Sulík.
Hrnčiar, Andrej, podpredseda NR SR (2016-09-13):
Končím možnosť nahlásiť sa s faktickými poznámkami. Na vystúpenie pána poslanca 14 faktických poznámok. Nech sa páči, pán poslanec Krajniak.
Grendel, Gábor, podpredseda NR SR (2021-12-08):
S reakciou na faktické poznámky pán poslanec Erik Tomáš.
Kuriak, Milan, poslanec NR SR (2023-01-26):
Ďakujem za slovo. Pán Fico, klamete. Dookola točíte o neodbornosti, neschopnosti, neprofesionalite, nekompetentnosti súčasnej vlády. Súčasná vláda je pri moci necelé tri roky, naviac s niektorými zmenami na premiérskom a ministerských postoch. Za necelé tri roky vláda Igora Matoviča a Eduarda Hegera urobila pre ľudí na Slovensku omnoho viac ako vy za dlhých 12 rokov drancovania a ožobračovania. Opakujem. Súčasná vláda urobila za necelé tri roky viac ako vy a to vláda vládne v najťažších časoch za posledné desaťročia – covid, vojna, energetická a komoditná kríza. My keby sme mali na vládnutie 12 rokov, ako ste mali vy, keby sme mali také podmienky či politickú, ekonomickú situáciu, obdobie bez vojny neďaleko od našich hraníc, tak to Slovensko by vyzeralo úplne, ale naozaj úplne inak. Môžem smelo povedať s toľkými miliardami, ako ste vy mali k dispozícii a z toho obrovskú časť ste rozkradli svojim podržtaškám, svojim ľuďom, ktorí mlčali o vašich zlodejstvách, o vašich odporných činoch, ktoré, ktoré hraničili a dosiahli to až ku vražde dvoch nevinných ľuďoch a nehovorím o ďalších ľudských nešťastiach. Koľkí ľudia vďaka tomu, že ste nahrávali a kryli oligarchov, ktorí nevyplácali podnikateľov, ktorí nemali z čoho živiť svoje rodiny, tak vy máte na svedomí svojím šafárením dvanásťročným aj ďalšie ľudské životy. Mnohí ľudia si museli zo zúfalstva... (Prerušenie vystúpenia časomerom.)
R. Madej, poslanec: (2004-10-26):
V týchto bodoch ide o nasledovné. Podľa § 10 zákona držiteľ povolenia alebo ním poverená fyzická alebo právnická osoba je oprávnená na taxatívne vymedzené štyri úkony. Medzi nimi patrí aj právo vstupovať na cudzie pozemky a do cudzích objektov a zariadení v rozsahom a spôsobom nevyhnutným na výkon povolenej činnosti. Som rád, že do spoločnej správy sa dostalo ustanovenie o povinnosti spoločného súhlasu, ale napriek tomu musím konštatovať, že ods. 4 uvedeného ustanovenia § 10 tieto oprávnenia pomenúva ako vecné bremená. Chcel by som pri tomto povedať, že vecné bremená sú občianskoprávnym inštitútom, ktoré sa nadobúdajú vkladom do katastra nehnuteľnosti. Či už vkladom, alebo záznamom. Ale vstup na cudzie pozemky reálne znamená, že je to akýkoľvek iný pozemok, dotknutý pozemok, ktorý nie je definovaný, a definovať to ako vecné bremeno, muselo by sa to zobraziť v katastri nehnuteľnosti. To však nie je ale uvedené, ani spôsob, proces, akým sa niečo takéto musí ustanoviť. Som toho názoru, že ak sa schváli pozmeňujúci návrh pod č. 24, ktorý vypúšťa práve toto vecné bremeno, nič sa nestane. Akurát bude vyčistená legislatíva v tom, že zostane oprávnenie zo zákona vstupovať na pozemky po súhlase vlastníka nehnuteľnosti. Ale naozaj to nemôže byť vecné bremeno. Bude to povinnosť zo zákona pre vlastníka pozemku a oprávnenie pre toho, kto je držiteľom. Takže minimálne prosím, panie poslankyne, páni poslanci, o podporu bodu 24, tak ako to schválil ústavnoprávny výbor. Bod 25 spoločnej správy ustanovuje alebo vypúšťa slová „alebo ním poverená fyzická alebo právnická osoba“. V tomto sa ústavnoprávny výbor nazdával, že je veľmi široká definícia pre držiteľa oprávnenia poveriť akúkoľvek fyzickú alebo právnickú osobu, najmä akúkoľvek fyzickú, tým, že zodpovednosť by mala niesť práve osoba vykonávajúca tieto oprávnenia zo zákona z § 10 ods. 1 písm. a) až d). Z toho teda vyplýva, že poveriť akúkoľvek osobu môže byť z tohto zákona na výkon takýchto oprávnení veľmi nebezpečné. Preto prosím o schválenie aj bodu 25 spoločnej správy napriek stanovisku gestorského výboru. Dovolím si ešte v rozprave predniesť pozmeňujúci návrh k predmetnému návrhu zákona, ktorý znie. V § 69 ods. 13 znie: „Vznik právnych vzťahov a nároky z nich vzniknuté pred nadobudnutím účinnosti tohto zákona sa spravujú podľa doterajších predpisov. Ide o zásah do zmluvných právnych vzťahov, ktorý je v rozpore so zásadami a pravidlami fungovania právneho štátu vyplývajúcimi z čl. 1 Ústavy Slovenskej republiky a najmä proti princípom právnej istoty, ochrany, dôvery občanov v právny poriadok a zachovania legálne nadobudnutých práv. Išlo by o paušálne zrušenie platnosti zmlúv uzavretých v minulosti, ktoré je aj v rozpore s rozhodnutím Ústavného súdu č. 21 z roku 2000. Takže toľko k odôvodneniu tohto pozmeňujúceho návrhu zákona. Ďakujem pekne.
B. Bugár, podpredseda NR SR: (2004-06-30):
(Hlasovanie.) Prítomných 124 poslancov, za návrh hlasovalo 124 poslancov, tieto body sme schválili. Nech sa páči. L. Ladányi, poslanec: Ďalej budeme hlasovať o bode č. 1 spoločnej správy, gestorský výbor odporúča schváliť.
Pčolinský, Peter, podpredseda NR SR (2022-11-15):
S ďalšou faktickou pani poslankyňa Ľubica Laššáková.
Grendel, Gábor, podpredseda NR SR (2021-07-23):
Pani poslankyňa Sulanová.
Suja, Miroslav, poslanec NR SR (2020-03-24):
Pán predsedajúci, ďakujem za slovo. Súhlasím s mojím predrečníkom, ale bol by som rád, keby na začiatku sa zodpovedali viaceré otázky a potom sa nemusíme tu toľkí, dá sa povedať, prihlasovať do diskusie alebo faktickými poznámkami, keby nám bolo na začiatku povedané, dlhé telefonáty. Čo myslíte dlhými telefonátmi? Lebo ja aby som ochránil rodičov, starých rodičov, tak sa s nimi nestretávam a hodiny s nimi telefonujem ako väčšina ľudí na Slovensku. Tak to je problém? Chráňme ich takto. Jedna vec. Kto bude, nebola povedaná otázka, len tí, čo sú v karanténe alebo majú nejaké podozrenie, alebo všetci ľudia? Malo sa to hneď na začiatku povedať. Či budú aj poslanci. Kto odkontroluje, prečo boli poslanci, z akých dôvodov? Kto to bude kontrolovať? Ktorí ľudia budú rozhodovať o tom, že sa títo alebo tí budú sledovať? A na záver. Veľakrát sme dôverovali vládam aj v iných krajinách a vieme, ako to dopadlo. Takže teraz bezhlavo hovoriť, že ideme dôverovať vláde, tak to nie. My sme tu nato, aby sme kontrolovali vládu a zastávali práva všetkých občanov na Slovensku. Ďakujem.
Danko, Andrej, predseda NR SR (2019-03-27):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa prihlási niekto ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov . Návrh zákona je pod tlačou 1384. Návrh na jeho pridelenie na prerokovanie výborom je v rozhodnutí č. 1458. Dávam slovo poslancovi Petrovi Osuskému, aby za skupinu poslancov návrh zákona uviedol.
Glváč, Martin, podpredseda NR SR (2018-05-28):
Pán poslanec Mizík.
Jurinová, Erika, podpredsedníčka NR SR (2012-10-16):
Ďakujem pekne, pán minister. Dávam slovo spoločnému spravodajcovi z ústavnoprávneho výboru, poslancovi Antonovi Martvoňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
J. Laššáková, poslankyňa: (2010-02-02):
Prosím, pán predseda, otvorte rozpravu.
Bugár, Béla, podpredseda NR SR (2019-10-15):
Ďakujem pekne. Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Bublavému. Nech sa páči, aby ste podali spravodajskú správu. Nech sa páči.
Pčolinský, Peter, podpredseda NR SR (2022-10-25):
Ďakujem pekne. Vyhlasujem rozpravu za skončenú. Chce zaujať stanovisko pani navrhovateľka? Nie. Pán navrhovateľ? Nie. Hlasovanie, nech sa páči, oznámte.
Hlina, Alojz, poslanec NR SR (2015-09-30):
...dodržiavať. (Prerušenie vystúpenia predsedajúcim.)
Paška, Pavol, predseda NR SR (2014-11-09):
Pán poslanec Chren, vaša reakcia.
Hort, Milan, podpredseda NR SR (2011-05-20):
Ďalej pán poslanec Marián Saloň, nech sa páči.
P. Paška, predseda NR SR: (2007-06-28):
(Hlasovanie.) 144 prítomných, 141 za, 1 proti, 2 nehlasovali. Konštatujem, že aj druhý návrh pána poslanca Haleckého sme prijali.
P. Hrušovský, podpredseda  NR SR: (2002-02-12):
(Hlasovanie.) 112 prítomných, 17 za, 46 proti, 47 sa zdržalo, 2 nehlasovali. Neschválili sme pripomienku pod bodom 9.
Osuský, Peter, poslanec NR SR (2017-04-07):
Ďakujem za slovo, pani predsedajúca. To, čoho sme svedkami zo strany kolegov z vládnucej koalície, je pokus o obranu robený prostriedkami, ktoré považujú za správne, pričom samotná celá vec, a to musím znova zdôrazniť, stojí a padá na tom, že ak po blogu poslankyne Blahovej sa veci začali venovať kontrolné štruktúry ministerstva a jeho akreditačná komisia kompetentná v tejto veci, keď už všetci tvrdíme, že my nie sme odborníci, tak tým prvým a posledným, čo by túto schôdzu reálne znemožnilo, by bolo to, že by tento podnik stratil akreditáciu. Nikto na tomto mieste nehovorí o zatýkaní, putách a uväznení kohokoľvek. Ale o toto tu nejde. Argumentovať prokurátorom, ktorý nezistil úmrtia a ťažké ublíženia na zdraví, je snáď nie úlohou obrany v tomto parlamente. Ale som si privykol, že sa bránia rôzne veci za ostatné roky, bránili sa zlodejiny vo Vojenskom obrannom spravodajstve, bránili sa Širokého zlodejiny, ktoré nakoniec zatiahli daňoví poplatníci a podnikatelia, ktorí nedostali to, čo dostať mali. Bráni sa Bašternák, keď prekračuje rýchlosť a porušuje dopravné predpisy. A teraz bránime podnik Tománkovcov. A ja sa pýtam, či ozaj, ako zaznelo vo vystúpení poslankyne Kiššovej, tak strašne záleží na tomto podniku, ani keby bol jediný a ktorý, ako hovoríte, má 90 % spokojných klientov. Ale znova hovorím, spokojní sú vždy nejakí, ale ak je desať percent nespokojných s výkonom chirurga, gynekológa alebo koho... (Prerušenie vystúpenia časomerom.)
Simon, Zsolt, poslanec NR SR (2014-12-12):
Ďakujem pekne. Pán kolega, v plnej miere s vami súhlasím. Čo však dodať? Snáď len toľko, že táto vláda a minister Počiatek sa riadi tým istým heslom, čo povedal predchádzajúci predseda parlamentu pán, náš kolega, Paška: „Vyhrajte a môžte všetko.“ Podľa tohto hesla a kréda sa správajú aj členovia vlády. Možno polemizovať, či zákon bol porušený, alebo zákon nebol porušený. Ale v každom prípade je pravda, že občan tejto krajiny bol ukrátený. Ukrátený konaním ministra Počiatka. Práve preto minister Počiatek by mal odstúpiť. Keď pán minister sa vráti do tejto sály a pozrie sa na to, že koľko smerákov tu sedí, tak som presvedčený, že sám by mal podať demisiu, pretože z celej plejády 83-ky poslancov SMER-u, tu je, ak dobre počítam, nejakých 8 smerákov a ten zbytok nemá pocit ho ani podržať. Z celej vlády tu sedí, ku všetkej cti, minister obrany, ktorý ho snaží chrániť aspoň tým, že tu sedí. Ďakujem.
Mičovský, Ján, poslanec NR SR (2014-09-09):
Ďakujem za slovo, vážený pán predseda. Najprv vám chcem poďakovať skutočne veľmi úprimne a od srdca za váš prejav na oslavách 70. výročia SNP v Banskej Bystrici. Myslím, že ste povedali slová, ktoré boli namieste a boli veľmi presné. Myslím svoje poďakovanie úprimne. A potom vám chcem, vážený pán predseda, nepoďakovať zase za slová, ktorá ste povedali na moje konto v súvislosti s tým, že som klamal, keď som hovoril, že som mal problémy, keď 1. septembra v Deň ústavy som mal problémy vstúpiť do parlamentu, to buď s nejakým svojím hosťom. Beriem, že tam skutočne som mal hlásiť dopredu. Len, viete, kto príde za mnou 1. septembra na Deň ústavy, ja to skutočne päť dní dopredu neviem. Vrcholom všetkého bolo, že som nemohol prísť ani so svojím asistentom, a opatrenia išli tak ďaleko, keď som sa na to spytoval miestnej stráže, že som nemohol hostí ako náhradné riešenie doviesť ani do svojej ubytovne tu. Poprosím vás, keby také veci sa nevyskytovali, kazí nám to poslaneckú prácu. Ďakujem.
B. Bugár, podpredseda NR SR: (2002-02-06):
V. Oberhauser, poslanec: Ďakujem. Ja vo väzbe na to, čo povedal pán poslanec Kotian, sa vás, pán Bugár, pýtam, či ste sa podpísali na založenie Združenia za spoločné ciele a či ste požiadali Maďarskú republiku o vydanie maďarského preukazu. Viete, že vedenie tohto štátu na čele s pánom Dzurindom jednoznačne odmietlo uplatnenie tohto zákona. Žiadam od vás odpoveď. Ďakujem.
Zmajkovičová, Renáta, podpredsedníčka NR SR (2014-07-11):
Pani poslankyňa Vaľová.
Laurenčík, Milan, podpredseda NR SR (2022-03-22):
Ďakujem, pán poslanec. Na vaše vystúpenie evidujem sedem faktických poznámok, končím možnosť prihlásiť sa. Ako prvý pán poslanec Miroslav Suja. Nech sa páči.
Grendel, Gábor, poslanec NR SR (2018-03-26):
Asi ťa sklamem, pán poslanec Dostál, ale práve dnes pán nový minister vnútra vyhlásil, že bude potrebovať ešte viac času ako ten týždeň na vyhodnotenie práce policajného prezidenta, takže tie personálne zmeny asi neprídu tak skoro.